2. tjedan nastave na daljinu: 22.-27. ožujka 2020.

1. sat: Where’s Hammy?

Učenici trebaju otvoriti **udžbenik na str. 41**. Neka kažu koji su likovi u priči i prisjete se njihovih imena. Pitajte ih što misle, o čemu se priča radi (djeci je nestao kućni ljubimac, hrčak Hammy, oni ga pokušavaju pronaći). Prije nego krenu na slušanje priče, neka se prisjete naziva namještaja koje su naučili, a koji se javljaju u priči (a cupboard, a bookcase, a wardrobe).

**Omogućite im slušanje priče koliko je god puta potrebno. Priča se nalazi na sljedećem lin**ku: <https://elt.oup.com/student/happystreet/level1/stories_01/story_06?cc=hr&selLanguage=hr>

Obzirom da imaju i slike u priči, mogu ju pratiti i na računalu, a ne u udžbeniku. Tražite od njih da ponavljaju za likovima i neka čak, ako imaju tu želju nakon nekoliko slušanja, samostalno pročitaju tekst. Pitajte ih i da vam objasne značenje pojedinih rečenica (Where’s my hamster? Gdje je moj hrčak?; Where’s Flossy? Gdje je Flossy?).

Pitajte ih, nakon završetka prethodne aktivnosti, da vam pokažu na slikama 2, 3 i 4 u priči, gdje djeca traže hrčka i neka pokušaju sami shvatiti da **under** znači ispod, **on** znači na, a **in** znači unutar nečega.

Neka **nacrtaju** u bilježnice pojednostavljen prikaz ormarića i hrčka ispod njega, police i hrčka na njoj i ormara i hrčka u njemu, iznad rečenica koje su ponuđene ispod, u planu ploče, kojega treba prepisati (crteže ubaciti umjesto kvadrata u planu ploče).

Plan ploče (**prepisati**):

|  |
| --- |
| Where’s Hammy?(Gdje je Hammy?) **Under** the cupboard. **On** the bookcase. **In** the wardrobe. **Ispod** ormarića. **Na** polici. **U** ormaru.Hammy is in the washing machine! (Hammy je u perilici rublja!) |

**Domaća** **zadaća**: Nacrtati Hammyja u perilici rublja.

**2. sat: Where’s Hammy?**

Započeti sat ponavljanjem izraza koje su učili prethodni sat: **in** (u), **on** (na), **under** (ispod).

Za vježbu napraviti zadatke u **radnoj bilježnici, na str. 52 i 53.**

Obzirom da je za **prvi** zadatak potrebno slušanje, a djeca nemaju cd sa zvučnim zapisima (a isti nisu dostupni ni na internetu), odlučila sam im napisati rečenice koje trebaju pročitati i upisati broj ispred rečenice na odgovarajuću sliku. Ovaj zadatak možete im dati i da samostalno pročitaju, vokabular je u potpunosti poznat. (Prethodno se treba sjetiti da je Otto mačak, a Flossy pas).

1 Flossy is **under** the table.

2 Otto is **on** the table.

3 Flossy is **in** the cupboard.

4 Otto is **on** the bed.

5 Otto is **on** the cupboard.

6 Flossy is **under** the bed.

Za **drugi** zadatak potrebno je prisjetiti se naziva svega što je na slikama. A hamster je poznat s prethodnog sata (hrčak), treba se prisjetiti torbe (a bag), pernice (a pencil case), olovke (a pencil), stolice (a chair), jabuke (an apple) i stola (a table). Sve riječi ulaze u ovogodišnji vokabular.

Treba se prisjetiti i boja, koje učenici izvrsno poznaju i koje ponavljamo od prvog razreda i tada pročitati kratak tekst i obojiti sliku. Većina toga što se spominje je po dvoje (2 hrčka, 2 pernice, 2 olovke…), pa je važno razlikovati koju će kako obojiti.

Brown – smeđa, black – crna, pink – ružičasta, orange – narančasta, green – zelena, blue – plava, red – crvena.

U **trećem** zadatku je važno samo točno prepisati riječi u sivom pravokutniku na odgovarajuću crtu. Broj crta sugerira točno rješenje.

Ukoliko postoje ikakvi problemi s ikojim dijelom ovih uputa – slobodno mi se obratite na matea.laginja@skole.hr (često postoje teškoće, obzirom na preopterećenost linija), a ukoliko ne radi, javite mi se na mlaginja1@gmail.com

Molim da mi, oni koji to nisu napravili, dostave fotografije bilježnica i radnih bilježnica, s izvršenim prošlotjednim zadacima, kao i s ovotjednim zadacima, do kraja radnog tjedna. Lijepi pozdrav i sretno. Nadam se da ste svi zdravi i dobro :)

učiteljica Matea